Varnos
Nušalnotos gėlės
Lenkia galveles -
Rudens juodbėrėlis
Jau pakando jas -

Įžūliai sužvengęs,
Sutrypė visas - -
Rengės, ilgai rengės
Varnos į dausas -

Kaipgi nesirengsi,
Jei tokia mada?
Pyksta varnos, kranksi
Kam tu ne juoda!

Tau - mažai paukštytei
Varnos pavydės
Ir lakštutės balso
Ir sparnų kregždės.

Aš jom nepavydžiu
Grožio, nė dausų -
Kilkite, išdidžios,
Nors už debesų!

Jūsų vietoj kitos
Po mėšlynus les ...
Tik mažos lakštutės
Daugel pasiges - -

Nėris Salomėja
Eilėraščiai